b'\n_START_ARTICLE_\nTanin\n_START_PARAGRAPH_\nTanin (atau tanoid) adalah sejenis\xc2\xa0biomolekul\xc2\xa0polifenol kelat\xc2\xa0yang mengikat serta\xc2\xa0memendakkan protein dan sebatian organik yang lain termasuk asid amino dan alkaloid._NEWLINE_Sebatian tanin meluas di banyak spesies tumbuhan, di mana mereka memainkan peranan dalam perlindungan dari pemangsa, dan mungkin juga sebagai racun\xc2\xa0serta\xc2\xa0membantu dalam menguruskan tumbesaran tumbuhan.\xc2\xa0Sifat kekelatan\xc2\xa0(atau "keastringenan") tanin memberikan sebatian ini rasa yang kering dan mengerut dalam mulut apabila memakan buah yang tidak masak atau meminum\xc2\xa0wain merah dan teh. Penyingkiran atau pengolahan tanin mengikut masa memainkan peranan yang penting ketika menentukan masa menuai._NEWLINE_Tanin mempunyai berat molekul sebanyak antara 500 dan 3,000 (ester\xc2\xa0asid galik) dan sehingga 20,000 (proantosianidin).\n_START_SECTION_\nSumber\n_START_PARAGRAPH_\nTanin ditemui dalam spesies-spesies\xc2\xa0alam tumbuhan. di mana ia biasanya ditemui dalam kedua-dua kumpulan\xc2\xa0gymnosperma\xc2\xa0serta angiosperma. Suatu kajian yang dilakukan pada 1993 terhadap sebanyak 180 keluarga dikotiledon\xc2\xa0dan 44 keluarga monokotiledon (Cronquist) mendapati bahawa kebanyakan keluarga tumbuhan yang pertama ini mengandungi spesies bebas tanin (ciri ini dibuktikan daripada kemampuan sebatian terbitan spesies sampel memendakkan protein).\n_START_SECTION_\nDalam sumber air\n_START_PARAGRAPH_\nPelarutlesapan tanin mudah\xc2\xa0larut dalam air\xc2\xa0daripada bahan tumbuhan yang mereput di sepanjang sungai boleh menyebabkan\xc2\xa0sungai\xc2\xa0tersebut kelihatan seakan kehitam-hitaman. Air yang mengalir keluar dari rawa mendapat warna keperangannya daripada tanin\xc2\xa0gambut. Kehadiran tanin (atau asid humik) dalam air perigi\xc2\xa0boleh menyebabkan bau busuk atau rasa pahit, namun ciri-ciri tersebut tidak menjadikan air ini berbahaya jika diminum.\n_START_SECTION_\nBuah-buahan\n_START_PARAGRAPH_\nStrawberi, kranberi dan beri biru mengandungi kedua-dua jenis tanin boleh dihidrolisiskan dan terkondensasi.\n_START_SECTION_\nKacang-kacang\n_START_PARAGRAPH_\nKacang yang boleh dimakan mentah seperti kacang hazel, walnut\xc2\xa0dan pecan, mengandungi kandungan tanin yang tinggi;\xc2\xa0badam pula ada kandungan yang lebih rendah. Kebanyakan\xc2\xa0kekacang atau legum\xc2\xa0juga mengandungi tanin, terutamanya yang berwarna\xc2\xa0lebih kemerahan berbanding dengan jenis berwarna keputihan. Kacang tanah yang dibuang kulitnya mempunyai tahap tanin yang sangat rendah. Kacang kuda mempunyai kandungan tanin yang lebih kecil.\n_START_SECTION_\nRempah-ratus\n_START_PARAGRAPH_\nCengkih, taragon, jintan putih,\xc2\xa0taim,\xc2\xa0vanila\xc2\xa0dan kayu manis kesemuanya mengandungi tanin.\n_START_SECTION_\nPemerolehan\n_START_PARAGRAPH_\nTerdapat pelbagai jenis kaedah yang digunakan untuk memperoleh tanin,\xc2\xa0misalnya\xc2\xa0dengan larutan yang mengandungi\xc2\xa0aseton\xc2\xa0yang berfungsi\xc2\xa0menghalang interaksi antara tanin dan protein ataupun dengan memecahkan ikatan hidrogen dalam sebatian tanin-protein.'